Ureditev gradbišča, priprava opreme in izkop gradbene jame spadajo v I. gradbeno fazo. Nato sledita II. in III. gradbena faza. Ko je gradbena jama izdelana, je najprej treba poskrbeti za planiranje dna gradbene jame. To pomeni, da izvajalec tla primerno pripravi za postavitev temeljev. Storitev zajema utrjevanje tal z vibracijsko ploščo do optimalne točke v skladu s statističnim izračunom. Poznamo plitve in globoke temelje, glede na geometrijsko obliko pa ločimo točkovne, pasovne in temeljne plošče. V primeru, da gre za podkleten objekt, je potrebno pripraviti tudi kletno ploščo. Ko je vse to pripravljeno, pa se lahko začnejo konstrukcijska gradbena dela v vseh etažah, s čimer se vzpostavi celotna konstrukcija objekta. S tem naredite en velik korak naprej k dejanskemu izgledu hiše.